CELEX: 32003D0018(01)
Language: sl
Date: 2003-12-18 00:00:00
Title: Sklep Evropske centralne banke z dne 18. decembra 2003 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (ECB/2003/18)

Pomembno pravno obvestilo

|

32003D0018(01)

Uradni list L 009 , 15/01/2004 str. 0029 - 0030

		Sklep Evropske centralne bankez dne 18. decembra 2003o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank(ECB/2003/18)(2004/44/ES)SVET EVROPSKE CENTRALNE BANKE JE -ob upoštevanju Statuta Evropskega sistema centralnih bank in Evropske centralne banke in zlasti člena 28.3 Statuta,ob upoštevanju naslednjega:(1) Sklep ECB/1998/2 z dne 9. junija 1998 o določitvi ukrepov, potrebnih za vplačilo kapitala Evropske centralne banke [1], je določil način in obseg, v katerem naj nacionalne centralne banke (NCB) držav članic, ki nameravajo 1. januarja 1999 uvesti euro, vplačajo kapital Evropske centralne banke (ECB).(2) Člen 2 Sklepa ECB/2000/14 z dne 16. novembra 2000 o vplačilu kapitala in prispevka v rezerve in rezervacije ECB s strani Banke Grčije in o začetnem prenosu deviznih rezerv na ECB s strani Banke Grčije in s tem povezane zadeve [2] je v povezavi s Sklepom ECB/1998/14 z dne 1. decembra 1998 o potrebnih ukrepih za vplačilo kapitala Evropske centralne banke s strani nesodelujočih nacionalnih centralnih bank [3] določil način in obseg, v katerem naj Bank of Greece 1. januarja 2001 vplača kapital ECB glede na uvedbo eura v Grčiji.(3) Sklep ECB/2003/17 z dne 18. decembra 2003 o odstotnih deležih nacionalnih centralnih bank v ključu za vpis kapitala Evropske centralne banke [4] usklajuje ponderje, ki so bili določeni za NCB v ključu za vpis kapitala ECB (v nadaljevanju: ponderji v kapitalskem ključu oziroma kapitalski ključ) z veljavnostjo od 1. januarja 2004 dalje.(4) Usklajeni kapitalski ključ zahteva sprejetje novega sklepa ECB, ki bi razveljavil Sklep ECB/1998/2 in člen 2 Sklepa ECB/2000/14 z veljavnostjo od 1. januarja 2004 dalje ter določil način in obseg, v katerem naj NCB držav članic, ki so uvedle euro (v nadaljevanju: sodelujoče NCB), 1. januarja 2004 vplačajo kapital ECB -SKLENIL:Člen 1Višina in oblika vplačanega kapitalaVsaka sodelujoča NCB 1. januarja 2004 v celoti vplača svoj vpisani kapital v kapital ECB. Ob upoštevanju ponderjev v kapitalskem ključu, opisanih v členu 2 Sklepa ECB/2003/17, vplača torej vsaka sodelujoča NCB 1. januarja 2004 znesek, ki je prikazan poleg njenega imena v spodnji preglednici:Sodelujoča NCB | |— Nationale Bank van België/Banque Nationale de Belgique | EUR 141485000 |— Deutsche Bundesbank | EUR 1170200000 |— Bank of Greece | EUR 108070000 |— Banco de España | EUR 439005000 |— Banque de France | EUR 825875000 |— Central Bank and Financial Services Authority of Ireland | EUR 51270000 |— Banca d'Italia | EUR 728630000 |— Banque centrale du Luxembourg | EUR 8540000 |— De Nederlandsche Bank | EUR 221615000 |— Österreichische Nationalbank | EUR 115095000 |— Banco de Portugal | EUR 100645000 |— Suomen Pankki | EUR 71490000 |Člen 2Uskladitev vplačanega kapitalaVsaka sodelujoča NCB je na podlagi Sklepa ECB/1998/2, v primeru Bank of Greece pa na podlagi člena 2 Sklepa ECB/2000/14 in Sklepa ECB/1998/14, že vplačala svoj delež vpisanega kapitala ECB. Glede na to bodisi sodelujoča NCB prenese dodaten znesek na ECB bodisi ECB prenese znesek nazaj na sodelujočo NCB, tako da se dosežejo zneski, določeni v preglednici v členu 1. Ti prenosi se opravijo v skladu s pogoji iz Sklepa ECB/2003/20 z dne 18. decembra 2003 o določitvi pogojev za prenose kapitalskih deležev Evropske centralne banke med nacionalnimi centralnimi bankami in uskladitev vplačanega kapitala [5].Člen 3Končne določbe1. Sklep ECB/1998/2 in člen 2 Sklepa ECB/2000/14 se s tem sklepom razveljavita s tem sklepom z veljavnostjo od 1. januarja 2004 dalje.2. Ta sklep začne veljati 19. decembra 2003.3. Ta sklep se objavi v Uradnem listu Evropske unije.V Frankfurtu na Majni, 18. decembra 2003Za Svet ECBJean-Claude Trichet[1] UL L 8, 14.1.1999, str. 33.[2] UL L 336, 30.12.2000, str. 110.[3] UL L 110, 28.4.1999, str. 33.[4] UL L 9, 15.1.2004, str. 27.[5] UL L 9, 15.1.2004, str. 32.--------------------------------------------------